God se genade en die Judas-brief - www.bybelkennis.co.za
God se genade en die Judas-brief
by Mitch Kalp · 03/07/2014
Verbiage is too often the fig leaf which does duty as a covering for theological ignorance. ~ C. H. Spurgeon
God se genade
Soms is dit nodig om God se genade te verdedig – veral teenoor onsself. Aan die einde van sy eerste brief skryf Petrus: Ek het geskrywe om julle te bemoedig en julle te verseker dat hierdie dinge die ware genade van God is. Staan hierin vas! (5:12). Die kort briefie van Judas help ons. Hy waarsku die kerk teen sekere mense wat ongemerk hulle geledere binnegedring het. Hulle misbruik die genade van ons God. Hulle is goddelose mense en sal veroordeel word. Judas waarsku die kerk teen dwaalleraars, en ons kan hierdie waarskuwings te harte neem.
Hier is sewe waarskuwings waarin Judas ons waarsku om nie God se genade te misbruik nie.
Verwerp ek die gedagte dat Jesus Christus my enigste Meester en Here is? (Vers 4) Maak dit jou ongemaklik as Jesus opdragte gee? Judas gee nie om om te sê dat hy ‘n dienaar van Jesus Christus is nie – dat Hy gehoorsaamheid van hom (Judas) kan verwag nie.
Het ek ‘n begeerte om die gesag van die Here te verwerp? (Vers 8). Is ek suspisieus van enige vorm van gesag wat my outonomie mag aantas? As selfs aartsengele gelukkig is onder God se gesag, hoeveel te meer nie ek wat deur genade verlos is nie?
Erken ek God se gesag om diegene wat nie glo nie, te vernietig? (Vers 5). Erken ek God se gesag om ongehoorsame engele met onbreekbare kettings te bind en hulle in duister dieptes vir die oordeel van die groot dag te hou? (vers 7) Verwerp ek ‘n God wat mense gemaak het en vir hulle plek gereed hou in die duister dieptes, waar hulle ewig sal bly? (vers 13)
Vertrou ek toenemend op my eie denke: Maar hierdie mense praat lasterlik oor dinge waarvan hulle geen kennis het nie? (vers 10). Glo ons selfs ons eie drome in plaas van God se openbaring in die Bybel? (Vers8)
Het ek ‘n toenemend siniese siening van Christene ontwikkel wat daartoe lei dat jy hulle beledig? (Vers 8) Is ek deel van die klaers en ontevredenes? (Vers 16). Word ek ‘n spotter? (Vers 18)
Speel die Gees van God geen rol in my lewe nie? (Vers 19). Maak die Heilige Gees enige verskil in my lewe?
Weerstaan ek die feit dat ek my lewe op die allerheigste geloof moet bou? (vers 20). Weerstaan ek die idee dat ek in die liefde van God moet bly: (Vers 21).
Die brief van Judas is relevant vir almal van ons. Maar luister net hoe eindig hy sy brief: Aan Hom wat magtig is om julle van struikeling te bewaar en julle onbevlek en met vreugde sy heerlikheid te laat aanskou, aan die enigste God, ons Verlosser deur Jesus Christus ons Here, aan Hom behoort die heerlikheid en die majesteit, en die krag en die mag, van alle ewigheid af, ook nou en tot in alle ewigheid! Amen.
by Mitch Kalp · Published 08/11/2011 · Last modified 28/09/2014
Die Here van genade
by Mitch Kalp · Published 28/03/2014
Geloofsvrae: Begrippe vir die heilsweg: Geloof
by Mitch Kalp · Published 09/11/2011 · Last modified 28/09/2014
11 Januarie – Jy moet Jesus nooit onderskat nie. – Jan van der Watt
Bybelverse wat verkeerd gebruik word: Die gebed van die gelowige
‘n Nuwe Kategismus: Vraag 2
Aborsie: Die Bybel en Aborsie
Die skokkende swakheid van God se waarheid.
144 000 – Vraag
29 Januarie – As jy God se kinders liefhet, het jy Hom lief – Jan van der Watt
Depressie – Francois Malan
Mense en Redding: Sonde (1) – Jan van der Watt